《缲丝行》
清代·徐永宣

柳花村巷晴窗南，蚕神祀罢事春蚕。一箔三眠日卓午，食叶声中作风雨。

妇姑饷蚕不得闲，双眉不暇描春山。戴胜飞鸣茧成早，缲车索索丝皓皓。

卖丝抵税输县官，入冬子妇仍号寒。

作者简介：江苏武进人，字学人，一字辛斋，号茶坪。康熙三十九年进士，官主事。早年所作诗被宋荦收入《江左十五子诗选》，又与庄令舆同选《毗陵六家诗钞》，以是知名。有《茶坪诗钞》、《云溪草堂诗钞》。